རྗེ་ཐར་མི་འཆི་༌བློ་བཟང་དོན་གྲུབ་དཔལ་བཟང་བོའི་༌རྣམ་ཐར།
ཟུར་མཆན།
[1]དགའ་ལྡན་བཤད་སྒྲུབ་དར་རྒྱས་བཀྲ་ཤིས་འཁྱིལ་བའི་གླིང་
ནི་ཀུན་མཁྱེན་ཆེན་པོ་འཇམ་དབྱངས་བཞད་པ་དབལ་ཤུལ་ངག་དབང་
བརྩོན་འགྲུས་མཆོག་གིས་བོད་རབ་བྱུང་བཅུ་གཉིས་པའི་ས་གླང་སྟེ་
༡༧༠༩ལོར་ཕྱག་འདེབས་མཛད་ཅིང༌། སྙན་གྲགས་ཀྱི་བ་དན་དཀར་བོ་
འཛམ་གླིང་འཛིན་མའི་ཁྱོན་ན་གཡོ་བའི་མདོ་སྨད་ཀྱི་དགེ་ལུགས་པའི་
ཆོས་སྡེ་ཆེན་པོ་ཞིག་སྟེ། བསྡུས་མིང་ལ་བླ་བྲང་བཀྲ་ཤིས་འཁྱིལ་དང་། བླ་
བྲང་དགོན་པའང་ཟེར། རྨད་བྱུང་ཐོས་བསམ་གླིང་སོགས་གྲྭ་ཚང་དྲུག་གི་
བདག་ཉིད་ཅན་གྱི་དགོན་པ་འདི་ལ་ལོ་རྒྱུས་ཐོག་ཏུ་གྲྭ་སྟོང་ཕྲག་གསུམ་
ལྷག་དང་། དགོན་མ་ལག་བརྒྱ་དང་བརྒྱད་ཡོད་སྐད་དུ་གྲགས།
[2]གཉན་རྗེ་གོང་སྔོན་ནི། མདོ་སྨད་ཕྱོགས་ཀྱི་གཞི་བདག་གལ་
ཆེན་ལོ་རྒྱུས་རིང་བོ་ཡོད་པ་ཞིག་སྟེ། 《མདོ་སྨད་ཆོས་འབྱུང་》དུ། “སྲིད་
པ་ཆགས་པའི་ལྷ་ཆེན་གཉན་རྗེ་གོང་སྔོན་”ཞེས་དང་། གུང་ཐང་བསྟན་
པའི་སྒྲོན་མེས་མཛད་པའི་《ལྷ་ཆེན་གཉན་རྗེ་གུང་སྔོན་གྱི་བསང་མཆོད་
སྙན་པའི་དབྱར་རྔ་》ལས། “སྤྱིར་ལྷ་ཆེན་འདི་ཉིད་སྔོན་ཀུན་མཁྱེན་འཇམ་
དབྱངས་བཞད་པས་དགོན་སྡེ་གསར་འདེབས་ཀྱི་དུས་ནས་གྲོགས་ལྡན་
མཛད་ཚུལ་གྱི་ལོ་རྒྱུས་མང་བས་དཀར་ཕྱོགས་སྐྱོང་བ་ཁྱད་པར་ཅན་
· 104

ཟུར་མཆན།
ཡིན་སྟབས་”ཞེས་གསུངས་ཤིང་། གཉན་རྗེ་གོང་སྔོན་གྱི་བསང་
་ཡིག་དཔེ་
རྙིང་ཞིག་ཏུ་གཉན་རྗེ་གོང་སྔོན་འདི་ཉིད། “རྨ་གཉན་སྦོམ་རའི་ཕྱི་བློན་
མཛད་”ཅེས་ལྷ་གཉན་ཆེན་པོ་རྨ་རྒྱལ་སྦོམ་རའི་ཕྱི་བློན་ཡིན་པར་བཤད་
འདུག་ལ། གཉན་ཆེན་སྔོ་ལ་གཡུ་རྩེའི་བསང་ཡིག་འགའ་ཞིག་ཏུ། “དམག་
སྐུལ་གཉན་རྗེ་གོང་སྔོན་”ཞེས་གཉན་ཆེན་སྔོ་ལ་གཡུ་རྩེའི་དམག་སྐུལ་ཏེ་
“དམག་མི་གཉན་དམག་རྐྱ་བརྒྱ་”དམག་གི་ལས་ལ་སྐུལ་བར་བྱེད་པ་བོ་
ཡིན་སྐད་དུ་བཤད་འདུག དེའི་འཁོར་གཙོ་བོ་བཙུན་མོ་རྡོ་རྗེ་གཡུ་སྒྲོན་
དང་། སྲས་ཆུང་སྨོན་པ་དོན་གྲུབ། ལྕམ་མོ་བཀྲ་ཤིས་ཚེ་རིང་། གཡས་ཀྱི་
བློན་པོ་སྤེན་དཀར། རྒྱབ་ཀྱི་མ་ཞང་ཁྱུང་རྩེ། གཡོན་གྱི་ཉེར་གནས་ལྕང་
དཀར་སོགས་ཡིན་པར་བསང་ཡིག་ལས་བཤད་ལ། གཉན་རྗེ་གོང་སྔོན་
གནས་པའི་ལྷུན་ཆགས་སྤང་གི་རི་བོ་མཐའ་ན་རི་ཕྲན་སྟོང་གིས་བསྐོར་
བ་རྒྱལ་བོ་གདན་ལ་བཞུགས་འདྲ་གང་དེ་ཉིད་ཀྱི་དབུ་རྩེའི་མཐོ་ཚད་
རྨིད༤༢༤༩ཡིན་པར་འབྲེལ་ཡོད་དཔྱད་གཞིའི་ཡིག་ཆ་དག་ལས་བཤད།
[3]ཙ་ཡུ་ཞེས་པ་དཔྱད་གཞིའི་ཡིག་ཆ་དཔེ་རྙིང་ཁ་ཤས་སུ་ཙ་ཡུས་
ཞེས་ཀྱང་བྲིས་འདུག་ལ་ཁ་སྐད་དུའང་དེ་སྐད་ཟེར། ཡུལ་དེ་ནི་“བསང་ཆབ་
སྔོན་མོའི་གཡས་ཕྱོགས་ན། །བྲག་རི་གྲུ་གསུམ་ཆོས་འབྱུང་ནང་། །འཁོར་
ལོ་སྡོམ་པའི་ཕོ་བྲང་ཡོད། །ཙ་རི་ཏ་དང་གཉིས་སུ་མེད། །”ཅེས་བཤད་སྲོལ་
ཡོད་པ་ལས་ཙ་རི་ཞེས་པའི་སྒྲ་ཟུར་ཆག་སྟེ་ཙ་ཡུའམ་ཙ་ཡུས་སུ་འགྱུར་
ནས་ཡུལ་གྱི་མིང་བྱུང་བར་བཤད་པའང་མཐོང་མོད་ཁུངས་ཡོད་མེད་
·105·

རྗེ་ཐར་མི་
དོན་གྲུབ་དཔལ་བཟང༌བོའི་༌རྣམ་ཐརས
མ་ངེས། 《མདོ་སྨད་ཆོས་འབྱུང་》དུ། རྐང་ཚ། ཁ་གྱ། རྒན་གྱ། གཙོས། ཙ་
ཡུས། གནམ་ལྷ་དང་བཅས་པའི་ཁ་གྱ་ཚོ་དྲུག་ཏུ་གྲགས་པ་ནི་བཙན་པོ་
ཁྲི་གཙུག་ལྡེ་བཙན་ནམ་ཁྲི་རལ་བ་ཅན་གྱིས་མཐའི་སོ་མཚམས་སྲུང་བའི་
དམག་དཔོན་དུ་བསྐོས་པའི་གཡི་ཚ་དམག་དཔོན་གྱི་མི་རྒྱུད་རྨ་ཕ་རིའི་
བཱ་ཡན་ཕྱོགས་ན་ཡོད་པ་ལས་མཆེད་པ་ཡིན་སྐད་དུ་བཤད། ཁ་གྱ་ཚོ་དྲུག་
གི་ནང་ཚན་ཙ་ཡུས་ཚོ་བ་ལ་ཙ་ཡུས་སྟོད་སྨད་བར་གསུམ་དུ་དབྱེ་སྲོལ་
ཡོད་ཅིང་། རྗེ་ཐར་མི་ཆི་བློ་བཟང་དོན་གྲུབ་དཔལ་བཟང་བོ་ཁོང་ཙ་ཡུས་
སྟོད་མའི་ཆར་གཏོགས་ཙ་ཡུས་རྒྱ་སྒར་རུ་གསུམ་སྟེ། ཁ་སྒྲ་དང་། དེའུ་ལུང་
ཐང་། དཔོན་སྐོར་བཅས་ལས་དཔོན་སྐོར་རུ་སྡེ་ནས་འཁྲུངས་ཞེས་ངག་
རྒྱུན་དུ་གྲགས།
[4]རིགས་ནི་བོད་ཚོ་དྲུག་གི་དཔོན་པོའི་རིགས་ཞེས་པ་། 《དབུ་
མ་བཞི་བརྒྱ་བ་》ལས། འཚོ་བའི་ཐབས་སོ་ཅོག་ལ་ཡང༌། །འཇིག་རྟེན་ན་
ནི་རིགས་ཞེས་བསྙད། །ཅེས་པ་ལྟར། སྤྱིར་རིགས་རུས་གཉིས་ཀའི་ནང་གི་
རིགས་ནི་འཚོ་ཐབས་ལས་ཀྱི་སྒོ་ནས་ཐ་དད་དུ་ཕྱེ་བ་ཡིན་ཞིང་། རུས་ནི་
གདུང་རྒྱུད་ཀྱི་ཆ་ནས་སོ་སོར་འབྱེད་པ་ཡིན། སྐབས་ལ་ལར་རིགས་རུས་
གཉིས་གཅིག་ཏུ་གོ་བའང་ཡོད་པས། འདིར་དཔོན་པོའི་རིགས་ཞེས་པ་
དཔོན་གྱི་རུས་རྒྱུད་ལ་གོ་དགོས་ཤིང་། བོད་ཚོ་དྲུག་ཅེས་པ་ཙ་ཡུས་དཔོན་
པོ་ཀླུ་རྒྱག་གི་བུ་དབང་ཕྱུག་རྒྱལ་ཟེར་བ་ལ་བུ་དྲུག་བྱུང་བ་རེ་རེས་ཚོ་བ་
རེ་བདག་ཏུ་བཟུང་བས་ཙ་ཡུས་ཚོ་བ་དྲུག་བྱུང་སྐད་དུ་བཤད་པར་“བོད་
· 106.

ཚོ་དྲུག་”ཅེས་བརྗོད་པ་ཡིན་ནམ་སྙམ་སྟེ་བརྟག་གོ །
[5]རོང་ཚོ་ཆེན་བཅོ་བརྒྱད་ཅེས་པ་ནི། 《མདོ་སྨད་ཆོས་འབྱུང་》
དང་། 《བླ་བྲང་བཀྲ་ཤིས་འཁྱིལ་གྱི་གདན་རབས་ལྷའི་རྔ་ཆེན་》སོགས་
འབྲེལ་ཡོད་དཔྱད་གཞིའི་ཡིག་རིགས་དུ་མར་བླ་བྲང་བཀྲ་ཤིས་འཁྱིལ་
གསར་འདེབས་མཛད་སྐབས་ཀྱི་བསྟན་པའི་སྦྱིན་བདག་གི་གྲས་སུ་ཟམ་
ཚ་སོགས་“རོང་ཚོ་ཆེན་བཅོ་བརྒྱད་”ཅེས་འཁོད་འདུག་ཀྱང་། དེ་དག་རེ་
རེ་ནས་གང་དག་ཡིན་པ་རེ་ཞིག་ཡིད་རྟོན་ཕེར་བའི་དཔྱད་གཞི་མ་རྙེད་
པས་འདིར་འོལ་ཚོད་བྱེད་མ་སྤོབས།
[6]སྟོང་གི་རིགས་ནི་བོད་ཀྱི་རྩ་བའི་རུས་ཆེན་དྲུག་གམ་མིའུ་
གདུང་དྲུག་ལ་འདྲེན་ཚུལ་ཅུང་མི་འདྲ་བ་ཡོད་ནའང་། མི་དབང་སྡེ་སྲིད་
སངས་རྒྱས་རྒྱ་མཚོའི་《བཻ་དཀར་གཡའ་སེལ་》དུ། བསེ། རྨུ། སྟོང་། ལྡོང་།
དབྲ། འབྲུ་བཅས་དྲུག་དྲངས་ཡོད་པའི་ནང་ཚན་སྟོང་གི་རིགས་སམ་རུས་
སོ། །
རྩེ
[7]རབ་བྱུང་བཅུ་གཉིས་པའི་ལྕགས་ཕོ་འབྲུག་སྟེ་༡༧༠༠པའོ། །
[8]དགུང་ལོ་བཅུ་གཅིག་པ་ལྕགས་སྟག་གི་ལོ་ནི་བོད་རབ་བྱུང་
བཅུ་གཉིས་པའི་ལྕགས་ཕོ་སྟག་སྟེ་༡༧༡༠བའོ། །
[9]དགའ་ལྡན་ཨེར་ཏི་ནི་ཇུ་ནང༌། སོག་པོ་ཧོ་ཤོད་ཚོ་བའི་འགོ་
དཔོན་གུ་ཤྲི་ཧན་གྱི་གདུང་རིགས་པོ་ཤོག་ཐུ་ཇུ་ནང་སྟེ། རྒྱལ་དབང་ལྔ་
བ་ཆེན་མོས་ཁོ་ལ་“་དགའ་ལྡན་ཨེར་ཏི་ནི་པོ་ཤོག་ཐུ་ཇུ་ནང་”ཞེས་པའི་
· 107

རྗེ་ཐར་མི་ཆི་ངོ ▪ང་དོན་གྲུབ་དཔལ་བཟང༌བོའི༌རྣམ་ཐར།
ཆོ་ལོ་བསྩལ། ༡༦༩༤ལོར་དབུས་སུ་ཕྱིན་ནས་ཀུན་མཁྱེན་འཇམ་དབྱངས་
བཞད་པ་དབལ་ཤུལ་ངག་དབང་བརྩོན་འགྲུས་མཆོག་ལ་མདོ་སྨད་དུ་
ཕེབས་ནས་དགོན་པ་འདེབས་པར་ཞུ་སྐུལ་བགྱིས། ཀུན་མཁྱེན་མཆོག་
གིས་ཞལ་བཞེས་གནང་ཡང་རེ་ཞིག་འགོར་འགྱངས་སུ་ལུས་པའི་བར་ལ་
ཁོ་རང་༡༦༩༨ལོར་མི་ཚེའི་འཕེན་པ་རྫོགས། དེར་བུ་བཞི་ཡོད་པ་ལས་བུ་
གསུམ་པ་ཏའི་ཆིང་ཧོ་ཤུས་ཆི་ཚེ་དབང་བསྟན་འཛིན་གྱིས་རང་གི་ཕ་པོ་
ཤོག་ཐུ་ཇུ་ནང་གི་ཐུགས་འདུན་ལྟར་ཀུན་མཁྱེན་ཆེན་པོ་འཇམ་དབྱངས་
བཞད་པའི་རྡོ་རྗེ་མདོ་སྨད་དུ་གདན་དྲངས་ཏེ་བསྙེན་བཀུར་ཕུན་སུམ་
ཚོགས་པ་མཛད་ཅིང༌། དགའ་ལྡན་བཤད་སྒྲུབ་དར་རྒྱས་བཀྲ་ཤིས་འཁྱིལ་
བའི་གླིང་གསར་དུ་འདེབས་པའི་སྦྱིན་བདག་བྱས། ལོ་རྒྱུས་ཡིག་ཆ་རྣམས་
སུ་དགའ་ལྡན་ཨེར་ཏི་ནི་པོ་ཤོག་ཐུ་ཇུ་ནང་དང་དེའི་བུ་ཆིང་ཝང་ཚེ་
དབང་བསྟན་འཛིན་“རྒྱལ་བོ་འདབ་ཆགས་རྣ་བ་ཅན་”དུ་གྲགས་པ་
གཉིས་ཀར་“རྒྱལ་བོ་ཇུ་ནང་”ཞེས་བརྗོད་སྲོལ་ཆགས་ཡོད།
[10]འཇམ་དབྱངས་བཞད་པའི་རྡོ་རྗེ། ཀུན་མཁྱེན་ཆེན་པོ་འཇམ་
དབྱངས་བཞད་པའི་རྡོ་རྗེ་ཞེས་གྲགས་སྙན་གྱི་རོལ་མོ་ས་གསུམ་དུ་ཁྱབ་
པ་ཁོང་། བོད་རབ་བྱུང་བཅུ་གཅིག་པའི་ས་བྱི༡༦༤༨ལོར་མདོ་སྨད་རྒན་
གྱའི་རྟིང་རིང་ལྷས་ཁྲ་དིང་ཞེས་པའི་སར་ལྡོང་ཤུལ་ཆེན་བཅོ་བརྒྱད་
ཀྱི་ནང་ཚན་དབལ་ཤུལ་ཞེས་པའི་རུས་སུ་སྐུ་འཁྲུངས། དགུང་ལོ་ཉེར་
གཅིག་པ་ལ་དབུས་སུ་སློབ་གཉེར་ལ་བྱོན། དགུང་ལོ་ང་གསུམ་པ་ལ་རྒྱལ་
· 108

བ་ཚངས་དབྱངས་རྒྱ་མཚོའི་བཀའ་ལྟར་འབྲས་སྤུངས་བཀྲ་ཤིས་སྒོ་མང་
གི་ཁྲིར་བཞུགས་ཤིང་དེའི་རིང་ལ་སྒོ་མང་ཡིག་ཆ་གསར་རྩོམ་མཛད།
དགུང་ལོ་རེ་གཉིས་པ་ལ་སླར་མདོ་སྨད་དུ་ཆིབས་ཞལ་བསྒྱུར་ཏེ་དགའ་
ལྡན་བཤད་སྒྲུབ་དར་རྒྱས་བཀྲ་ཤིས་འཁྱིལ་བའི་གླིང་གསར་འདེབས་ཀྱི་
སྐར་འཛིན་མཛད། དེའི་ཕྱི་ལོར་དགའ་ལྡན་བཤད་སྒྲུབ་དར་རྒྱས་བཀྲ་
ཤིས་འཁྱིལ་བའི་གླིང་བཏབ་སྟེ་སྐུ་ཚེ་མཇུག་བར་དུ་བདག་སྐྱོང་གང་
ལེགས་མཛད། དགུང་གྲངས་དོན་བཞི་བ་རབ་བྱུང་བཅུ་བཞི་བའི་ལྕགས་
གླང༡༧༢༡ལོར་སྐུ་མྱ་ངན་ལས་འདས་པའི་ཚུལ་བསྟན། རྒྱལ་བ་ཚངས་
དབྱངས་རྒྱ་མཚོས། “བརྡ་སྤྲོད་རྟོག་གེ་གཞན་དག་ཚར་གཅོད་ཆོས། །རྗེས་
འཛིན་བཟོ་གསོ་ཚིག་ཕྲེང་མཛེས་བྱེད་རྒྱན། །རང་ཉིད་ཀུན་ཤེས་ནང་དོན་རིག་
པ་སོགས། །ཀུན་མཁྱེན་འཇམ་དབྱངས་བཞད་པར་གསོལ་བ་འདེབས། །”ཞེས་
རྗེ་འདི་བ་ལ་བསྔགས་བརྗོད་མཛད་པར་བརྟེན་ནས་སྐུ་ཕྲེང་རིམ་བྱོན་ལ་
ཀུན་མཁྱེན་ཞེས་པའི་མཚན་རྒྱུན་ཆགས་སུ་གྱུར། ཁོང་གི་རྣམ་ཐར་ཞིབ་
རྒྱས་ཀུན་མཁྱེན་འཇིགས་མེད་དབང་བོས་མཛད་པའི་《མཁས་ཤིང་གྲུབ་
པའི་དབང་ཕྱུག་ཀུན་མཁྱེན་ཆེན་པོ་འཇམ་དབྱངས་བཞད་པའི་རྡོ་རྗེའི་
རྣམ་པར་ཐར་བ་ངོ་མཚར་སྐལ་བཟང་འཇུག་ངོགས་》ཞེས་བྱ་བ་སོགས་
རྣམ་ཐར་རྒྱས་པ་རྣམས་སུ་གསལ་ལོ། །
[11]ཏོག་ཏི་རྒྱ་སྒར། ཏོག་ཏི་ནི་《ཀུན་མཁྱེན་ཆེན་པོ་འཇམ་
དབྱངས་བཞད་པའི་རྡོ་རྗེའི་རྣམ་ཐར་སྐལ་བཟང་འཇུག་ངོགས་》ལས།
109

རྗེ་ཐར་མི་ ཆི་བློ་བཟང་དོན་གྲུབ་དཔལ་བཟང་བོའི་རྣམ་ཐརཔ
“ས་མོ་གླང་གི་ལོ་འདི་རྗེ་རིན་པོ་ཆེས་དགའ་ལྡན་འདེབས་པའི་ལོ་ཡིན་
པས། ལོ་འདིར་དགོན་པ་གསར་འདེབས་ཀྱི་སྐར་འཛིན་ཙམ་བྱས་ན་རྟེན་
འབྲེལ་གྱི་ཁྱད་ཡོད་པས། ཁྱེད་རང་ཚོ་རྒྱ་སྒར་དང་ཏོག་ཏི་ངོས་ལ་སོང་
ནས་གནས་བཟང་བ་ཞིག་ཏུ་བཀྲ་ཤིས་གསོ་སྦྱོང་དང་ས་བརྟག་བསླང་
དང་ཤིས་བརྗོད་སོགས་གྱིས་གསུངས་ནས་གཙང་པ་དཀའ་ཆེན་ངག་
དབང་གྲགས་པ། སྡེ་པ་རབ་འབྱམས་པ་བློ་བཟང་དོན་གྲུབ། སྔགས་རམས་
པ་ཡོན་ཏན། ངག་དབང་དཔལ་ལྡན། དཀའ་བཅུ་པ་ངག་དབང་བཀྲ་ཤིས།
དཔོན་ཚང་ནས་དཀའ་བཅུ་བསྟན་འཛིན། མཛོད་དགེ་སྐུ་སྐྱེ་སོགས་སོང་
ལ། སྡེ་པ་བློ་བཟང་གིས་སོ་ཐར་གྱི་མདོ་ཐོན། དཀའ་བཅུ་པ་ལ་ཁྱོད་མིང་
བཟང་བས་མདོ་སྐུལ་མཁན་གྱིས། ངས་ཀྱང་དམིགས་པ་བྱེད་གསུངས་
ནས་རྫོང་མཛད། ཁོང་རྣམ་པས་ཀྱང་ཕེབས་ཏེ། གཉན་རྗེའི་རི་ཞོལ་གནས་
བཟང་བར་དགོངས་ནས་བཀྲ་ཤིས་ཀྱི་གསོ་སྦྱོང་དང་ས་བརྟག་བསླང་
གནང་ནས་ཤིས་བརྗོད་མཛད་པས་རྟེན་འབྲེལ་གྱི་ལེགས་ཚོགས་ཀྱང་ཆེ་
བར་བྱུང༌།”ཞེས་དང་། 《བླ་བྲང་བཀྲ་ཤིས་འཁྱིལ་གྱི་གདན་རབས་ལྷའི་
རྔ་ཆེན་》དུ། “དེ་སྐབས་ཏོག་ཏིའི་བདེ་མོ་ཐང་དུ་དགོས་པ་དུ་མའི་ཆེད་
དུ་བཀྲ་ཤིས་ཀྱི་གསོ་སྦྱོང་དང་ས་བརྟག་བསླང་ལྟོ་འཕྱེའི་ཐིག་བཏབ་ནས་
ས་བརྐོ་བ་སོགས་མཛད་པས་གནས་དེར་ཕྱིས་སུ་བདེ་མོ་དགའ་ལྡན་ཆོས་
འཁོར་གླིང་ཆགས། རྒྱ་སྒར་ཐང་དུ་འབོ་ར་དང་ཙ་ཡུས་རྒན་གསུམ་སོ་
སོས་དགོན་པ་འདེབས་དགོས་ཞུས་པར་སླར་བཏབ་ཆོག་གསུངས་”ཞེས་
110

ཟུར་མཁན
དང་། ཐར་མི་ཆི་བློ་བཟང་དོན་གྲུབ་དཔལ་བཟང་བོས་མཛད་པའི་《ཆོས་ཀྱི་
རྗེ་མཚུངས་པ་མེད་པ་སྙིགས་དུས་ཀྱི་བསྟན་པའི་སྲོག་ཤིང་གཅིག་པུ་མཚན་
་དཀའ་བ་འཇམ་དབྱངས་བླ་མ་ངག་དབང་བཀྲ་ཤིས་དཔལ་བཟང་
པོའི་རྣམ་པར་ཐར་བ་དད་པའི་སྙེ་མ་ངོ་མཚར་ཕྲེང་མཛེས་》ཞེས་བྱ་བར། “དེ་
ནས་ཡབ་སྲས་གྲྭ་ཚང་དང་བཅས་པ་འཆད་ཉན་མཛད་བཞིན་པའི་ངང་
ནས་ཏོག་ཏི་ལ་ཕེབས། གཉན་རྗེའི་མདུན་རྣལ་མ་ནས་ཡབ་སྲས་ཀྱིས་ས་
བརྟགས་བསླང་ལྟོ་འཕྱེ་བརྟག་པ། བཀྲ་ཤིས་ཀྱི་གསོ་སྦྱོང་སོགས་ས་འདུལ་
རྒྱས་པར་མཛད།”ཅེས་འཁོད་པ་ལྟར། ཀུན་མཁྱེན་འཇམ་དབྱངས་བཞད་
པའི་རྡོ་རྗེས་བླ་བྲང་བཀྲ་ཤིས་འཁྱིལ་གསར་འདེབས་ཀྱི་སྐར་འཛིན་གྱི་
ཆེད་དུ་སྐུ་འཁོར་སློབ་མ་འགའ་མངགས་ནས་གཉན་རྗེ་གོང་སྔོན་གྱི་
མདུན་ཞོལ་དུ་ས་བརྟག་བསླངས་དང་ལྟོ་འཕྱེའི་ཐིག་འདེབས་པ་སོགས་
མཛད་སའི་ཡུལ་ཕྱོགས་དེ་ལ་སྔོན་ཆད་ཏོག་ཏི་ཟེར་ཞིང་། གཉན་རྗེ་གོང་
སྔོན་གྱི་བསང་ཡིག་དཔེ་རྙིང་དུ། “ཏོག་ཆུ་གཞུང་ལ་གནས་པ་ཡི། །ས་
བདག་ཀླུ་གཉན་ཐམས་ཅད་བསང་།།”ཞེས་དང་། ཁྲི་ཆེན་བློ་བཟང་རྒྱལ་མཚན་
སེངྒེའི་རང་རྣམ་《ཤཱཀྱའི་དགེ་སློང་སུ་མ་ཏི་དྷྭ་ཛ་སིདྷའི་རྟོགས་པ་བརྗོད་པ་
ཉིན་མོའི་འོད་》ཅེས་བྱ་བར། “འབོ་རའི་གོང་། ཨ་མཆོག་མན། ཏོག་ཆུའི་ཕན་
གྱི་ལུང་བའི་ནང་”ཞེས་འཁོད་པའི“ཏོག་ཆུ་”ནི་ཏོག་ཏིའི་ཐང་གཞུང་
བརྒྱུད་ནས་འབབ་པའི་ཡོངས་གྲགས་འབོ་རའི་ཏོག་ཆུ་ཞེས་འབོད་པ་དེ་ཡིན་
ཏེ། 《མདོ་སྨད་ཆོས་འབྱུང་》དུ་ཆུ་བོ་དེའི་མིང་ལ་“དོག་ཆུ་”ཞེས་བཀོད་པ་
ཧཱུྃ-111ལྕི

རྗེ་ཐར་
ང་དོན་གྲུབ་དཔལ་བཟང་བོའི་རྣམ་ཐརས
དང་། དེང་སང་འགའ་རེས་དེ་ལ་“སྟག་ཆུ་”ཞེས་